Ir-Regolament tal-Kummissjoni (KE) Nru 2765/1999
tas-16 ta' Diċembru 1999
li jemenda l-Anness tar-Regolament (KEE) Nru 3846/87 li jistabblixxi nomenklatura tal-prodotti agrikoli għal rifużjonijiet fuq l-esportazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3846/87 tas-17 ta' Diċembru 1987 li jistabbilixxi nomenklatura għal prodotti agrikoli għal fondi ta' l-esportazzjoni [1], kif l-aħħar emendat bir-Regolament (KE) Nru 2605/1999 [2], u partikolarment l-aħħar paragrafu ta' l-Artikolu 3 tiegħu,
Billi:
Ir-Regolament (KEE) No 3846/87 jipprovvdi għall-pubblikazzjoni tal-verżjoni sħiħa tan-nomenklatura tar-rifondi li għandha tkun użata mill-1 ta' Jannar ta' kull sena kif isegwi mid-disposizzjonijiet regolatorji dwar l-arranġamenti għall-eportazzjoni tal-prodotti agrikoli [3];
(2) Akkont għandu jittieħed ta' l-emendi tan-Nomenklatura Magħquda introdotti bir-Regolament tal-Kummissjoni (KE) Nru 2204/1999 tat-12 Ottubru 1999, li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u ta' l-istatistika u tat-Tariffa Doganali Komuni [4], applikabbli mill-1 ta' Jannar 2000,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 3846/87 jiġi mibdul bl-Anness ta' hawnhekk.
Artikolu 2
Dan ir-Regolament għandu jidħol fis-seħħ fl-1 ta' Jannar 2000.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, is-16 ta' Diċembru 1999.